CELEX: 62016TA0200
Language: lt
Date: 2017-05-03 00:00:00
Title: Byla T-200/16: 2017 m. gegužės 3 d. Bendrojo Teismo sprendimas byloje Gfi PSF/Komisija (Viešasis paslaugų pirkimas — Konkurso procedūra — Internetinių puslapių tobulinimas, priežiūra, keitimas ir aptarnavimo paslaugos — Konkurso dalyvio pasiūlymo atmetimas — Pasiūlymas gautas jau atplėštame voke — Finansinio reglamento 111 straipsnio 4 dalies b punktas)

19.6.2017   
            
            
               LT
            
            
               Europos Sąjungos oficialusis leidinys
            
            
               C 195/24
            
         2017 m. gegužės 3 d. Bendrojo Teismo sprendimas byloje Gfi PSF/Komisija
   
   (Byla T-200/16) (1)
   
   ((Viešasis paslaugų pirkimas - Konkurso procedūra - Internetinių puslapių tobulinimas, priežiūra, keitimas ir aptarnavimo paslaugos - Konkurso dalyvio pasiūlymo atmetimas - Pasiūlymas gautas jau atplėštame voke - Finansinio reglamento 111 straipsnio 4 dalies b punktas))
   (2017/C 195/34)
   Proceso kalba: prancūzų
   
      Šalys
   
   
      Ieškovė: Gfi PSF Sàrl (Leudelange, Liuksemburgas), atstovaujama advokato F. Moyse
   
      Atsakovė: Europos Komisija, atstovaujama S. Delaude ir S. Lejeune
   
      Dalykas
   
   Pirma, pagal SESV 263 straipsnį pateiktas prašymas panaikinti 2016 m. kovo 2 d. ir kovo 16 d. Europos Sąjungos leidinių biuro sprendimus, kuriais atmetamas ieškovės pasiūlymas, pateiktas vykstant konkursui dėl šio biuro internetinių puslapių tobulinimo, priežiūros, keitimo ir aptarnavimo paslaugų (OL 2015/S 251-459901), o prireikus ir 2016 m. balandžio 22 d. Europos Sąjungos leidinių biuro patvirtinantį sprendimą, ir antra, SESV 268 straipsniu grindžiamas prašymas atlyginti žalą, kurią ieškovė patyrė dėl šių sprendimų.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               Priteisti iš Gfi PSF Sàrl bylinėjimosi išlaidas.
            
         
      (1)  OL C 222, 2016 6 20.